|  |  |  |
| --- | --- | --- |
| 2018.gada \_\_.februārī | **SAISTOŠIE NOTEIKUMI**Saulkrastos | Nr. SN\_\_/2018 |

*APSTIPRINĀTI*

*ar Saulkrastu novada domes*

*2018.gada \_\_.februāra lēmumu*

*(prot. Nr.\_\_/2018§\_\_)*

**Grozījumi Saulkrastu novada domes 2017.gada 30.augusta saistošajos noteikumos Nr. SN 14 /2017 “**[**Par nekustamā īpašuma nodokli**](https://likumi.lv/ta/id/43913-par-nekustama-ipasuma-nodokli) **un nekustamā īpašuma nodokļa atvieglojumu piemērošanu Saulkrastu novadā”**

*Izdoti saskaņā ar likuma “Par nekustamā īpašuma nodokli”*

*1.panta otrās daļas 9.1punktu, 3.panta pirmo daļu,*

*1.4, 1.6 daļu, 5.panta trešo daļu, 9.panta otro daļu*

Izdarīt Saulkrastu novada domes 2017.gada 30.augusta saistošajos noteikumos Nr. SN 14/2017 “[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli) un nekustamā īpašuma nodokļa atvieglojumu piemērošanu Saulkrastu novadā” (turpmāk - Noteikumi) šādus grozījumus:

1. Papildināt Noteikumus ar jaunu 3.1 šādā redakcijā:

“3.1 Ja taksācijas periodā nekustamajā īpašumā dzīvesvieta tiek deklarēta vismaz vienai personai, kas ir rezidents, ar nākamo mēnesi tiek piemērota nodokļa likme 0,2% no kadastrālās vērtības, kas nepārsniedz 56 915 EUR, 0,4% no kadastrālās vērtības, kas pārsniedz 56 915 EUR, bet nepārsniedz 106 715 EUR un 0,6% no kadastrālās vērtības daļas, kas pārsniedz 106 715 EUR. Pašvaldība veic nekustamā īpašuma pārrēķinu ar nākamo mēnesi.”.

1. Papildināt Noteikumus ar jaunu un 3.2 punktu šādā redakcijā:

“3.2 Ja persona, kas ir rezidents, taksācijas gada laikā tiek izdeklarēta no objekta un objektā dzīvesvieta nav deklarēta vismaz vienai fiziskai personai, kas ir rezidents, ar nākamo mēnesi tiek piemērota nodokļa likme 1,5 % no objekta kadastrālās vērtības. Pašvaldība veic nekustamā īpašuma pārrēķinu ar nākamo mēnesi.”.

Domes priekšsēdētājs E.Grāvītis

**Saistošo noteikumu “Grozījumi Saulkrastu novada domes 2017.gada 30.augusta saistošajos noteikumos Nr. SN 14 /2017 “**[**Par nekustamā īpašuma nodokli**](https://likumi.lv/ta/id/43913-par-nekustama-ipasuma-nodokli) **un nekustamā īpašuma nodokļa atvieglojumu piemērošanu Saulkrastu novadā””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saistošie noteikumi “Grozījumi Saulkrastu novada domes 2017.gada 30.augusta saistošajos noteikumos Nr. SN 14 /2017 “[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli) un nekustamā īpašuma nodokļa atvieglojumu piemērošanu Saulkrastu novadā”” (turpmāk - Noteikumi) izstrādāti, lai nodrošinātu nekustamā īpašuma nodokļa likmes pārrēķinu, gadījumā, ja īpašumā (pēc 1.janvāra pulksten 0.00) tiek deklarēta vismaz viena persona. Pie esošā regulējuma, šāds nekustamā īpašuma nodokļa pārrēķins nav paredzēts, līdz ar to personām, kuras sev piederošā nekustamā īpašumā deklarē dzīvesvietu vismaz vienai personai, nav iespējams likmes pārrēķins no likmes 1,5 % uz likmi 0,2%. Tāpat grozījumi paredz arī likmes pārrēķināšanas tiesību pretējā gadījumā, ja īpašumā nav nevienas deklarētās personas, likme tiek pārrēķināta uz 1,5 %. |
| 2. Īss projekta satura izklāsts | Lai nodrošinātu, ka nekustamā īpašuma nodokļa likme tiek pārrēķināta gadījumā, ja īpašumā (pēc 1.janvāra pulksten 0.00) tiek deklarēta vismaz viena persona, ir iestrādāta norma, kas noteic pārrēķinu no likmes 1,5 % uz likmi 0,2%. Pie esošā regulējuma, šāds nekustamā īpašuma nodokļa pārrēķins nav paredzēts. Tāpat grozījumi paredz arī likmes pārrēķināšanas tiesību pretējā gadījumā, ja īpašumā nav nevienas deklarētās personas, likme tiek pārrēķināta uz 1,5 %.   |
| 3. Informācija par plānoto projekta ietekmi uz pašvaldības budžetu | Noteikumu īstenošanai tiek prognozēta neitrāla finansiāla ietekme uz pašvaldības budžetu.  |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā | Projekts labvēlīgi ietekmē personas, kuras deklarē savā nekustamajā īpašumā Saulkrastu novadā vismaz vienu personu, kas ir rezidents.  |
| 5. Informācija par administratīvajām procedūrām | Nav attiecināms.  |
| 6. Informācija par konsultācijām ar privātpersonām | Nav notikušas konsultācijas ar privātpersonām. |

Domes priekšsēdētājs Ervīns Grāvītis